Telenovela „Bennifer” continuă: Jennifer Lopez, fără Ben Aflleck la premiera filmului Atlas
Speculaţiile privind separarea dintre Ben Affleck şi Jennifer Lopez continuă peste Ocean. Luni seară, artista de origine portoricană a participat la premiera celui mai recent film al ei, Atlas, în Los Angeles. Ea nu a fost însoţită de Afflleck, dar purta verigheta, transmite News.ro.
Pe fondul informaţiilor privind tensiunile din căsnicia cu Ben Affleck, artista în vârstă de 54 de ani a pozat pe covorul roşu la premiera filmului de acţiune ştiinţifico-fantastic de pe Netflix, la Egyptian Theatre din Hollywood.
Affleck şi Lopez s-au căsătorit în 2022,. În prezent, conform presei mondene din SUA, ei locuiesc separat în Los Angeles, pe fondul unor tensiuni raportate între cei doi.
În weekend, Lopez şi Affleck au fost fotografiaţi împreună şi au continuat să poarte verighetele în public.
„Ei au abordări foarte diferite atunci când vine vorba de atenţia presei”, a declarat o persoană din anturajul lor. „Ben urăşte toată atenţia şi îl face să se simtă foarte inconfortabil. Jennifer a avut întotdeauna o abordare diferită”, a spus sursa menţionată.
Potrivit sinopsisului noului film, Lopez o interpretează pe Atlas Shepherd, „analistă de date, dar cu o neîncredere profundă în inteligenţa artificială”.
Regizat de Brad Peyton după un scenariu de Leo Sardarian şi Aron Eli Coleite, Atlas îi mai are în distribuţie pe Simu Liu, Sterling K. Brown, Gregory James Cohan, Abraham Popoola, Lana Parrilla şi Mark Strong.
Atlas intră pe Netflix din 24 mai.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank